參議李郎中惠示古律詩兩巨軸次韻首篇奉酬
作者：喻良能
朝代：宋

paragraphs: 鄴中七雄迹既掃，謝樓夢斷池塘草。
仙李詩人麻竹多，佳句唯傳杜陵老。
省郎句法專後來，壓盡今世詩流才。
并刀翦水有佳致，月中聚雪無纖埃。
穿天出月餘四紀，捉月風流今不死。
從教人售一杯水，自信筆挾風霜字。
次山風味喚仍回，老文猶未磨蒼崖。
收拾明珠百餘斛，寒光入夜闔復開。
我得公詩興嘆慨，千古長留詩卷在。
祇恐天官下取將，人間古貨今崖賣。